b"\n_START_ARTICLE_\nVladislav Bogi\xc4\x87evi\xc4\x87\n_START_SECTION_\nTraject\xc3\xb2ria esportiva\n_START_PARAGRAPH_\nLa seva etapa de futbolista transcorregu\xc3\xa9 majorit\xc3\xa0riament a l'Estrella Roja de Belgrad, on romangu\xc3\xa9 13 temporades. Durant aquest temps guany\xc3\xa0 cinc lligues iugoslaves. Durant la seva estada al club de Belgrad fou conegut amb el sobrenom de Bleki. El gener de 1978 fou fitxat pel New York Cosmos de la North American Soccer League. Els seguidors l'anomenaren Bogie. Disput\xc3\xa0 203 partits, marc\xc3\xa0 31 gols i don\xc3\xa0 147 assist\xc3\xa8ncies._NEWLINE_Fou internacional amb la selecci\xc3\xb3 iugoslava en 23 ocasions. Particip\xc3\xa0 en el Mundial de 1974._NEWLINE_El 1994 comen\xc3\xa7\xc3\xa0 la seva carrera d'entrenador. El juliol de 1995 agaf\xc3\xa0 l'equip de la A-League New York Centaurs. L'agost de 2000 ingress\xc3\xa0 a l'equip t\xc3\xa8cnic de la Federaci\xc3\xb3 Iugoslava i quan Ilija Petkovi\xc4\x87 esdevingu\xc3\xa9 primer entrenador, Bogi\xc4\x87evi\xc4\x87 fou assistent. La temporada 2003-2004 entren\xc3\xa0 el Belenenses de Portugal, on romangu\xc3\xa9 poc m\xc3\xa9s de dos mesos."